टीचरों को पहले पूरी सैलरी दो, फिर देंगे सेविंग का प्रमाणपत्र: गुरनाम
टांडा उड़मुड़ | शिक्षाविभाग में काम कर रहे एसएसए-रमसा अध्यापकों को पिछले 6 महीने के बाद सिर्फ एक महीने की सैलरी जारी कर विभाग ने इनकम टैक्स काटने के लिए सेविंग का प्रमाण पत्र जमा करने का अादेश सुना दिया है। इससे टीचर असमंजस में हैं कि वे अपना उधार चुकाएं या फिर बचत करें। एसएसए-रमसा यूनियन के टांडा ब्लॉक के प्रधान गुरनाम सिंह ने कहा कि यह कर्मचारियों के साथ अन्याय है। बचत प्रमाण पत्र मांगने से पहले अधिकारियों को पूरी तनख्वाह जारी करनी चाहिए और जब तक वेतन जारी नहीं होता, बचत प्रमाण पत्र मांगे जाएं। उन्होंने कहा अध्यापक तो अपने बच्चों की फीस तक देने से असमर्थ हैं वे सेविंग कहां से करेंगे। उन्होंने सरकार से डीडीओ की तनख्वाह को कर्मचारी की सैलरी से जोड़ने की मांग करते कहा दोनों की सैलरी एक साथ ही रिलीद करनी चाहिए। अगर वेतन देरी से मिलता है तो सरकार कर्मचारी को ब्याज देने के लिए बाध्य हो। उनके साथ ब्लॉक कैशियर नरिंदर मंगल भी मौजूद थे।
hin_Deva hin_Deva